૭ જુલાઇ ૨૦૦૯ના રોજ અમદાવાદમાં લઠ્ઠાકાંડ સર્જાયો હતો. ઝેરી દારૂ પીવાને કારણે ઓઢવ વિસ્તારમાં ૧૨૪ અને મજૂરગામમાં ૨૩ વ્યકિત મળીને કુલ ૧૪૭નાં મોત થયાં હતાં. જયારે ૧૭૫ લોકોને ઝેરી દારૂની અસર થઇ હતી. જે પૈકી ૪૦ જેટલા લોકોની દૃષ્ટિ પણ જતી રહી હતી. આ કેસની તપાસ ક્રાઇમ બ્રાંચને સોંપવામાં આવી હતી. જેમાં ક્રાઇમ બ્રાચે બંને કેસમાં વિનોદ ડગરી સહિત ૬૨ આરોપીઓની ધરપકડ કરી હતી. વર્ષ ૨૦૧૩માં સુપ્રીમ કોર્ટમાં આરોપીઓ જામીન અરજી ફાઇલ કરી હતી સુપ્રીમ કોર્ટે આ જામીન અરજીમાં લઠ્ઠાકાંડના કેસનો ઝડપી નિકાલ આવે તે માટે કેસ ડે ટુ ડે ચલાવવા આદેશ કર્યો છે.